Златна доба на хип-хоп музиката

десно|мини|300x300пкс|Чак Ди од „Public Enemy“ настапува во 1991 година.
**Златна доба на хип-хопот** ― се однесува на хип-хоп музиката создадена од средината на 1980-тите години до почетокот на 1990-тите години, особено од уметници и музичари кои потекнувале од метрополитенската област на Њујорк. Се карактеризирала со својата разновидност, квалитет, иновативност и влијание врз целокупниот хип-хоп по појавата и воспоставувањето на жанрот во ерата на старата школа, и е поврзана со развојот и евентуалниот мејнстрим успех на хип-хопот. Постоеле разни видови теми, додека музиката била експериментална, а семплирањето од стари плочи било еклектичко. 

Меѓу уметниците кои најчесто се поврзуваат со овој период се: LL Cool J, Slick Rick, Ultramagnetic MCs,  the Jungle Brothers, Run-DMC, Public Enemy, Beastie Boys, KRS-One, DJ Jazzy Jeff & the Fresh Prince, Eric B. & Rakim, De La Soul, Big Daddy Kane, EPMD, Biz Markie, Salt-N-Pepa, Queen Latifah, Gang Starr и A Tribe Called Quest. Музиката на овие изведувачи коегзистирала во овој период со раните гангста рап изведувачи како Schoolly D, Ајс-Ти, Geto Boys, N.W.A, 2 Live Crew и Too Short, и музиката наменета за забави од изведувачи како Fat Boys, MC Hammer и Vanilla Ice.

## Опис
лево|мини|200x200пкс|„A Tribe Called Quest“ при настап во 2009 година.
Златното доба е познато по својата иновација - време „кога се чинело дека секој нов сингл го редефинирал жанрот“, според *[[Ролинг стоун|Ролинг Стоун]].* Осврнувајќи се на „хип-хопот во неговото златно доба“, главната уредничка  *Спин*, Сиа Мишел, изјавила: „Имало толку многу важни, револуционерни албуми што излегле токму во тоа време“, а Свеј Каловеј од МТВ додал: „Она што ја направило таа ера толку голема е тоа што ништо не било измислено. Сè уште се откривало и сè било сè уште иновативно и ново“. Писателот Вилијам Џелани Коб изјавил: „Она што ја направило ерата што ја инаугурирале достојна за терминот *златна* било големиот број стилски иновации што се појавиле... во овие златни години, критична маса микрофонски чуда буквално се создавале себеси и својата уметничка форма во исто време“.
мини|200x200пкс|Л. Л. Кул Џеј сликан во 2007 година. Неговиот втор албум ''„Bigger and Deffer“'' останал 11 недели на првото место на листата на ''„Billboard'' Top R&amp;amp;B/Hip-Hop Albums“ во летото 1987 година.

## Временски период
Специфичниот временски период што го опфаќа златното доба варира кај различни извори и може да се преклопува со други потструи во хип-хопот. AllMusic пишува: „Златното доба на хип-хопот е обележано со комерцијалниот пробив на Run-DMC во 1986 година и експлозијата на претежно гангстер реп од Западниот Брег со N.W.A кон крајот на 80-тите години и Др. Дре и Snoop Doggy Dogg во 1993 година.“ *[[The New York Times]]* го опиша златното доба на хип-хопот е од „крајот на 1980-тите до почетокот на 90-тите“. Ед Симонс од Chemical Brothers изјавил: „Постоело тоа златно доба на хип-хопот во почетокот на 90-тите кога Jungle Brothers го објавиле *Straight Out the Jungle*, а De La Soul го објавиле *3 Feet High and Rising*“  (иако овие плочи всушност биле направени во 1988 и 1989 година, соодветно). MSNBC ги нарече 1980-тите „Златно доба“ на хип-хоп музиката. *[[Гардијан|„Гардијан“]]* наведува: „Златната доба на хип-хопот, од 1986 до 1993 година, му дала на светот неверојатен број одлични албуми“, а исто така го опишува периодот во ноември 1993 година, кога „A Tribe Called Quest“ и „Wu-Tang Clan“ издале албуми, како „Следното златно доба“.

## Наводи

Категорија:Хип-хоп
Категорија:Музиката во 1980-тите
Категорија:Музиката во 1990-тите